
ΝΟΜΟΣ ΥΠ’ ΑΡΙΘΜ. 1846 

Ρυθμίσεις για την υπεράσπιση της Ελλάδας έναντι των ασκούμενων 

κατ' αυτής ατομικών προσφυγών, σύμφωνα με το άρθρο 25 της 

Σύμβασης Ανθρώπινων Δικαιωμάτων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε π Βουλή: 

Άρθρο 1 

Κυρώνονται οι από 20.11.85 (ΦΕΚ 231) και 1.11.88 (ΦΕΚ9/ 9-1-89) 
δηλώσεις του Αναπληρωτή Υπουργού Εξωτερικών, με τις οποίες 
έγινε αποδεκτή από την Ελλάδα, σύμφωνα με το άρθρο 25'τήή Σύμ¬ 
βασης Ανθρώπινων Δικαιωμάτων, η αρμοδιότητα της Επιτροπής 
Ανθρώπινων Δικαιωμάτων να εξετάζει ατομικές προσφυγές. Ο υ¬ 
πουργός που είναι αρμόδιος για θέματα του Συμβουλίου της Ευ¬ 
ρώπης εξουσιοδοτείται να ανανεώνει τη δήλωση. 

Άρθρο 2 

1. Η σύνδεση των ελληνικών υπηρεσιών με την Ευρωπαϊκή Επι¬ 
τροπή Ανθρώπινων Δικαιωμάτων ( Επιτροπή) και το Δικαστήριο 
Ανθρώπινων Δικαιωμάτων (Δικαστήριο), ο συντονισμός των ενερ¬ 
γειών για την υπεράσπιση του Ελληνικού Κράτους και η κίνηση 
της διαδικασίας διερεύνησης των υποθέσεων ανήκουν στην Ειδι¬ 
κή Νομική Υπηρεσία (Ε.Ν.Υ.) του Υπουργείου Εξωτερικών. 

2. Η Ε.Ν.Υ. μπορεί να αναθέτει τη διερεύνηση των υποθέσεων 
αυτών στις Νομικές Υπηρεσίες Διοίκησης ή το Ελεγκτικό Συνέδριο 
και σε εξαιρετικές περιπτώσεις μπορεί να ζητά τη συνδρομή του 
Υπουργείου Δικαιοσύνης, εφ' όσον τα σχετικά για απάντηση ερω¬ 
τήματα ανήκουν στην αρμοδιότητά του και δεν μπορούν να ερευ- 
νηθούν από τις παραπάνω υπηρεσίες. 

3. Αντιπρόσωπος (ΑΟΕΝΤ) της Ελληνικής Κυβέρνησης ενώπιον 
της Επιτροπής ή του Δικαστηρίου είναι ο Προϊστάμενος της Ειδι¬ 
κής Νομικής Υπηρεσίας του Υπουργείου των Εξωτερικών ή ο νό¬ 
μιμος αναπληρωτής του και, αν αυτοί κωλύονται, ο υποδεικνυό¬ 
μενος από τον υπουργό που είναι αρμόδιος για θέματα του Συμ¬ 
βουλίου της Ευρώπης. 

Άρθρο 3 

Συνιστάται Επιτροπή αποτελούμενη από: α) τον προϊστάμενο 
της Ε.Ν.Υ., ως πρόεδρο, β) δύο δικαστικούς λειτουργούς, γ) ένα 
νομικό σύμβουλο της Διοίκησης, οριζόμενο από το νομικό σύμβου¬ 
λο - συντονιστή των Νομικών Υπηρεσιών της Διοίκησης, δ) το νο¬ 
μικό σύμβουλο της Διοίκησης τρυ Υπουργείου Εξωτερικών, ε) έναν 
εκπρόσωπο του Υπουργείου Δικαιοσύνης, στ) έναν εκπρόσωπο του 
Υπουργείου Οικονομικών και ζ) τρείς καθηγητές Πανεπιστημίου 


εν ενεργεία ή μη, οριζόμενους από τον Υπουργό που είναι αρμό¬ 
διος για θέματα του Συμβουλίου της Ευρώπης. Αν ο προϊστάμε¬ 
νος της Ε.Ν.Υ. δεν υπάρχει, κωλύεται ή απουσιάζει, καθήκοντα 
προέδρου ασκεί ο κατά νόμο αναπληρωτής του. 

Άρθρο 4 

Η Επιτροπή έχει τις εξής αρμοδιότητες: 
α) Να γνωμοδοτεί σχετικά με την τακτική που πρέπει να ακο¬ 
λουθείται σέ υποθέσεις προσφυγών κατά της Ελλάδας, οι οποίες 
παραπέμπονται σ'αυτήν από τον Υπουργό που είναι αρμόδιος για 
θέματα του Συμβουλίου της Ευρώπης. 

β) Να γνωμοδοτεί για την ανάθεση γνωμοδοτήσεων σε μέλη του 
Δ.Ε.Π. των Α.Ε.Ι., σε δικηγόρους ή άλλους ειδικούς. 

γ) Να αποφασίζει ότι η έρευνα ειδικών περιπτώσεων και η δια¬ 
τύπωση προτάσεων πρέπει να ανατεθεί σε δικαστικό λειτουργό, 
έφ' όσόν οι περιπτώσεις αυτές δεν μπορούν να ερευνηθούν απο¬ 
τελεσματικά με άλλο τρόπο. 

δ) Να γνωμοδοτεί για την πρόσληψη δικηγόρων, μελών Δ.Ε.Π. 
των Α.Ε.Ι. ή άλλων ειδικών για να υποστηρίξουν ορισμένη υπόθε¬ 
ση ενώπιον της Επιτροπής ή του Δικαστηρίου.., 
ε) Να γνωμοδοτεί στον Υπουργό που είναι αρμόδιος για το Συμ¬ 
βούλιο της Ευρώπης, τον Υπουργό Οικονομικών και, αν συντρέ¬ 
χει περίπτωση, στον αρμόδιο καθ’ ύλην υπουργό, για το αν η 
Ελλάδα έχει συμφέρον να αποδεχθεί, κατά το άρθρο 28 της Σύμ¬ 
βασης Ανθρώπινων Δικαιωμάτων, προτεινόμενο φιλικό διακανο¬ 
νισμό, καθώς και για τους όρους του. Για το φιλικό διακανονισμό 
αποφασίζουν ο Υπουργός που είναι αρμόδιος για θέματα του Συμ¬ 
βουλίου της Ευρώπης και ο Υπουργός Οικονομικών. 

στ) Να γνωμοδοτεί στον Υπουργό που είναι αρμόδιος για θέ¬ 
ματα του Συμβουλίου της Ευρώπης σχετικά με το ύψος της αμοι¬ 
βής όσων αναλαμβάνουν την εξέταση θεμάτων που αφορούν 
ατομικές προσφυγές κατά της Ελλάδας,.τη σύνταξη γνωμοδοτή¬ 
σεων ή προτάσεων και την προάσπιση εν γένει των ελληνικών α¬ 
πόψεων ενώπιον της Επιτροπής ή του Δικαστηρίου. 

Άρθρο 5 

Η εξέταση θεμάτων που συνδέονται με ατομικές προσφυγές 
κατά της Ελλάδας επιτρέπεται να ανατίθεται σε μέλη του ΔΕΠ ΑΕΙ, 
σε δικηγόρους ή σε άλλους ειδικούς, στους οποίους μπορεί να πα¬ 
ρέχεται η εξουσιοδότηση να εμφανίζονται ενώπιον της Επιτρο¬ 
πής και του Δικαστηρίου με την ιδιότητα του συμβούλου για την 
παροχή πληροφοριών σχετικών με το ελληνικό δίκαιο. 

Άρθρο 6 

1. Εγγράφεται ειδικό κονδύλιο στον προϋπολογισμό του Υπουρ¬ 
γείου Εξωτερικών για την κάλυψη αμοιβών (δικαστών, καθηγητών, 

δικηγόρων και άλλων ειδικών), εξόδων ταξιδίων, μεταφράσεων και 
κάθε δαπάνης σχετικής με την υπεράσπιση των ελληνικών συμ¬ 
φερόντων. 

2 Εγγράφεται ειδικό κονδύλιο στον προϋπολογισμό του Υπουρ¬ 
γείου Οικονομικών για την κάλυψη των απαιτούμενων ποσών σε 
περίπτωση φιλικών διακανονισμών ή καταδίκης. 

Άρθρο 7 

1. Η ημερήσια αποζημίωση όσων μετέχουν σε αποστολές για 
την υπεράσπιση της Ελλάδας έναντι ατομικών προσφυγών καθο¬ 
ρίζεται με απόφαση του Υπουργού που είναι αρμόδιος για το Συμ¬ 
βούλιο Ευρώπης, ο οποίος λαμβάνει υπόψη τον ειδικό χαρακτήρα 

. των αποστολών αυτών και όσα ισχύουν για τις κρατικές αποστο¬ 
λές στο εξωτερικό. 

2. Στο επιστημονικό προσωπικό της Ε.Ν.Υ. χορηγείται μηνιαίο 
επίδομα ξενίας και παράστασης σύμφωνα με την παράγραφο 6 
του άρθρου 131 του ν. 419/1976 (ΦΕΚ 221) και βάσει της μισθολο- 
γικής αντιστοιχίας του προσωπικού αυτού με τους διπλωματικούς 
υπαλλήλους και εμπειρογνώμονες. 

Άρθρο 8 

1. Συνιστώνται οτην Κεντρική Υπηρεσία του Υπουργείου Εξω¬ 
τερικών δέκα θέσεις υπαλλήλων με σύμβαση ιδιωτικού δικαίου για 
την κάλυψη των αναγκών των σχετικών με την αντιμετώπιση των 
ατομικών προσφυγών, καθώς και των αναγκών των σχετικών με 
το Συμβούλιο της Ευρώπης και άλλους διεθνείς οργανισμούς. 

2. Στις θέσεις επιστημονικού προσωπικού της Ε.Ν.Υ. προ¬ 
στίθεται: 

α) μία θέση ειδικού νομικού συμβούλου Β', η οποία πληρούται 
με προαγωγή υπαλλήλου που ήδη υπηρετεί στην Ε.Ν.Υ., σύμφω¬ 
να με τις διατάξεις του ν. 419/1976 και β) μία θέση διευθυντή γενι¬ 
κών καθηκόντων στο Τμήμα Συμβάσεων της Ε.Ν.Υ.. Με προεδρικό 
διάταγμα, που εκδίδεται ύστερα από πρόταση των Υπουργών Προ¬ 
εδρίας της Κυβέρνησης, Εξωτερικών και Οικονομικών, καθορίζο - 
νται ο τρόπος πρόσληψης και τα απαιτούμενα προσόντα για την 
πλήρωση της θέσης αυτής. 


Άρθρο 9 

Η ισχύς του νόμου αυτού αρχίζει από τη δημοσίευσή του στην 
Εφημερίδα της Κυβερνήσεως. 

Παραγγέλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κρότους. 


Αθήνα, 25 Απριλίου 1989 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΑΝΑΣΤΑΣΙΟΣ ΠΕΠΟΝΗΣ ΚΑΡΟΛΟΣ ΠΑΠΟΥΛΙΑΣ 


ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΔΗΜΗΤΡΗΣ ΤΣΟΒΟΛΑΣ ΓΙΑΝΝΗΣ ΣΚΟΥΛΑΡΙΚΗΣ 


ΑΝΕΥ ΧΑΡΤΟΦΥΛΑΚΙΟΥ 

ΧΡΗΣΤΟΣ ΜΑΡΚΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους. 


Αθήνα, 26 Απριλίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός σριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


31 | Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

7.000 Δρχ. 350 

10.000 » 500 

4.000 » 200 

10.000 » 500 

8.000 » 400 

4.000 » 200 

2.000 » 100 

5.000 » 250 

1.000 » 50 

20.000 » 1.000 

45.000 » 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ, ΤΥΠΟΓΡΑΦΕΙΟ 









